open-index/open-wikipedia-markdown huggingface dataset:
Luc Versteylen

**Luc Versteylen** (fullt navn: *Luc Benoit Valérie Jean Laurent Marie Versteylen*; født 11. september 1927 i Borgerhout nær Antwerpen i Belgia, død 10. februar 2021 i Wommelgem) var en belgisk (flamsk) jesuittprest og grunnlegger av den grønne bevegelsen Agalev, senere partiet Groen!, som Versteylen imidlertid selv aldri var medlem av.

## Biografi
I sin ungdom var Luc Versteylen medlem av det belgiske fascistiske parti Verdinaso. Etter det han selv har fortalt var det som 15-årig frivillig hjelpearbeider at han følte seg kallet til prest da han bevitnet de ødeleggelser og menneskelige tragedier som fulgte den amerikanske flybombing i Mortsel i april 1943. Han ble presteviet i jesuittordenen i 1959.

Pater Versteylens politiske tenkning var preget av nøkkelbegrepene stillhet, måtehold og samhold, og den tidlige ikke-partipolitiske Agalev-bevegelsen var også opptatt av såkalt *andersglobalisering* (annerledes-globalisering).

Med bakgrunn i Versteylens politiske bakgrunn hadde den tidlige Agalev-bevegelsen koblinger både til progressiv katolisisme og til miljøvern. Agalev-bevegelsen dro også inspirasjon fra grasrotdemokratisk tenkning og fra fredsbevegelsen.

Selv om Versteylen ikke hadde noen direkte kobling til Groen! eller til de grønne partiene generelt, ble han ikke desto mindre stadig betraktet – særlig i Belgia – som en inspirasjonskilde for grønne. Et av de andre tidlige medlemmene av Agalev, Ludo Dierickx, er også kjent for sine bidrag til grønn politisk teori.

Luc Versteylen levde sine siste leveår på WZC Wommelgheem nær Selsaeteborgen i Wommelgem, og der døde han i en alder av 93 år som følge av covid-19 den 10. februar 2021.

## Bibliografi (utvalg)
**Kartouchke*, vanaf 1958, Lannoo, Tielt:
** (1) *Uit het logboek van Kartouchke. Klachten, kluchten en koleires van een zwaar kollegejaar*. Tielt, Lannoo, 1958 en later. Diverse drukken.
** (2) *Uit het logboek van Kartouchke.  Klachten kluchten & koleires van een zwaar niet-meer-kollegejaar *. Antwerpen, Houtekiet, 1993. ISBN 90-5240-181-0
** (3) *Uit het logboek van Kartouchke. Morgen maandag*. Antwerpen, Houtekiet, 1994. ISBN 90-5240-254-X
* *Wij hebben ze niet meer alle vijf*. Borgerhout. Stil Leven. 1980
* "*De Paradijservaring*". Borgerhout. Stil Leven. 1982
* *Ga naar de straten en de pleinen. Kerstmis in de Begijnenstraat*. Leuven, Kritak, 1984. ISBN 90-6303-131-9
* *Uw tijd gaat nu in. Met oude waarden naar een nieuwe tijd*.  Tielt, Lannoo, 1988. ISBN 90-209-1583-5
* *Om te genieten moet je betalen*. Leuven, Davidsfonds, 1991. ISBN 90-6152-749-X
* "*Helaba, of de Aandacht voor de Nulste Wereld*". Kapellen, Pelckmans. 1992.
* *Wanneer woorden weer waarden worden*. Leuven, Davidsfonds, 1997. ISBN 90-6152-982-4
* *De zakdoek*. Leuven, Davidsfonds, 1997. ISBN 90-6306-365-2
* *Ga in vrede. Afscheid nemen van leven*. Leuven, Davidsfonds, 2000. ISBN 90-5826-066-6
* *Agalev. Strekking donkergroen 1977-1987. Luc Versteylen memoires*. Leuven, Davidsfonds, 2002. ISBN 90-5826-157-3
* *Ik zegen je. Rituelen herontdekt*. Leuven, Davidsfonds, 2004. ISBN 90-5826-257-X

## Referanser
Chopper

**Chopper** er en motorsykkel hvor man fjerner (*chopper* av) originaldeler, og kjører uten, eller erstatter dem med mindre deler.

## Spesialbygde choppere
Fra å «strippe» originalsykler begynte man etterhvert å bygge motorsyklene fra bunnen av, og laget dem så minimalistiske som mulig. Man forlenget frontgaffelen, og senket gjerne rammen, i tillegg til at man satte på bukkehornstyre og flyttet frem fothvilerne. Sykkeltypen ble populær etter filmen *[[Easy Rider]]* fra 1969 med Peter Fonda, da han og sidekicken Dennis Hopper kjørte hver sin chopper. I ettertid har det vokst frem en hel industri i USA med å bygge spesielle choppere, og kjente produsenter er Jesse G. James' West Coast Choppers og Orange County Choppers, hvor begge produsentene har hatt egne TV-serier.

## Originalchoppere
På slutten av 1970-tallet plukket motorsykkelprodusentene opp choppertrenden og begynte å lage choppermodeller ferdig fra fabrikk. Man begynte med forsiktige ombygginger, og gikk stadig lengre og lengre etterhvert som syklene viste seg å selge bra. Suzuki for eksempel introduserte sine første «lette» choppere med GS-L modellene i 1979, og rundt samme tid introduserte Yamaha sine «US Custom» motorsykler. I USA var Harley Davidson raskt ute med sine choppermodeller, og merket har etterhvert blitt synonymt med choppere, da de også er yndede objekter til spesialbygg.

## Tråsykler
Tråsykkelprodusentene tok også opp trenden, og norske Den Beste Sykkel laget blant andre apachesykkelen.

## Bilder

GS1100L.jpg|Suzuki GS1100L originalchopper
1969-typeBillyBike.jpg|1969-type chopper
Chopper WI.jpg|Fargerik chopper
2008Hogtech62SwedishChop.jpg|Svensk chopper
American Chopper 75873.jpg|Patriot-chopper fra OCC
DG20 Pro-Street.JPG|DG20 Pro-Street,
Raleigh Chopper-001.jpg|Tråsykkel-chopper
Honda CB 750 Umbau.jpg|Honda-chopper


## Eksterne lenker
*
Liste over færøyske lagtingsmedlemmer 1980–1984

**Liste over færøyske lagtingsmedlemmer 1980–1984**. Det var 32 medlemmer av Lagtinget i denne perioden. Pauli Ellefsens regjering utgikk fra Sambandsflokkurin, Fólkaflokkurin og Sjálvstýrisflokkurin.

## Medlemmer

## Referanser
Martin Keown

**Martin Raymond Keown** (født 24. juli 1966 i Oxford, England) er en tidligere engelsk fotballspiller som tilbrakte størstedelen av karrieren som forsvarsspiller hos Arsenal i Premier League. Han spilte også 43 landskamper for .

## Klubbkarrieren
Keown begynte i 1984 sin seniorkarriere i Arsenal, som senere skulle bli den klubben han opplevde størst suksess med. Han forlot Arsenal i 1986 og hadde opphold i henholdsvis Aston Villa og Everton FC. 

I 1993 gikk Keown tilbake til Arsenal, og de neste 12 sesongene var han en fast bestanddel av klubbens forsvar, og var med på å vinne flere titler med London-klubben, blant annet tre ligamesterskap, tre FA-cuptitler og Cupvinnercupen i 1994. Han avsluttet karrieren med korte opphold i klubbene Leicester City og Reading.

## Landslagskarrieren
Over en periode på 11 år spilte Keown 43 landskamper for det engelske landslaget, som han debuterte for i 1992 i en kamp mot . Samme år ble han tatt ut i troppen til EM i Sverige. 

Han var med i troppen til både VM 1998 i Frankrike, EM 2000 i Nederland og Belgia, samt VM 2002 i Sør-Korea og Japan. I én av de 43 kampene var han landslagskaptein.

## Titler
**[[Premier League]]**
* 1998, 2002 og 2004 med Arsenal

**[[FA-cupen]]**
* 1998, 2002 og 2003 med Arsenal

**[[Cupvinnercupen]]**
* 1994 med Arsenal

## Referanser


## Eksterne lenker
*
Steven Sloane

**Steven Sloane** (født 1958 i Los Angeles, USA) er en amerikansk dirigent. I perioden 2007–2013 var han sjefdirigent (romantisk og klassisk repertoar) for Stavanger Symfoniorkester. Siden 1994 har han vært musikalsk leder for Bochum Symfoniorkester i Bochum. 

I august 1999 ble den 41 år gamle Sloane ble utnevnt til musikkdirektør for Opera Nord. Han forble i denne stillingen til 2002, da han ble musikalsk leder av American Composers Orchestra i New York. 
Han har tidligere hatt faste lederstillinger både ved Frankfurt Opera og Opera North i Leeds, England og vært musikalsk leder ved Spoleto Festival i Charleston, USA.

## Referanser


## Kilder
* www.mic.no Steven Sloane blir ny sjefdirigent i Stavanger

## Eksterne lenker
* 
*
Etnsenn

**Etnsenn** er et vann i Etna-vassdraget. Etnsenn ligger hovedsakelig i Nord-Aurdal kommune, men den sørligste delen, Kalvefjorden, ligger i Etnedal.

## Fiske
I tusen år har man fisket ørret i Etnsenn. I de siste århundrene har det også vært abbor i vannet. Vannet er næringsrikt, så abboren har aldri hatt negativ virkning på ørretfisket. Lokalbefolkningen kaller ørret for *fisk*, mens abboren kalles med dens rette navn. Man kan si «*Je fikk tre fiska og sju abbåra*».

Etter krigen har også ørekyt blitt spredt til vannet. De gamle kan si at ørretfisket har tatt skade av ørekyt. Til tross for dette er Etnsenn fortsatt et førsteklasses ørretvann.

Ørreten får man både med oter, garn og på fiskestang. Den er av god kvalitet. Abboren får man sjeldnere på stang. Utover sommeren kan man risikere å få flere titalls fine abborer i garnet, men ingen ørret, dersom man setter garn i Storvika.

Fiskeretten i Etnsenn og vassdraget videre oppover tilhører Skrautvål Sameige, mens folket fra Etnedal har fiskerett i Kalvefjorden.

## Gyteelver
I nordenden av Etnsenn renner elvene Etni (og Nisa) og Fulda inn i vannet, i Paradisbukta. På østsiden av vannet renner Lomsbekken inn i vannet. Alle de nevnte elvene er gyteelver for ørreten, og dessverre også ørekyt. Ørekyt gyter også i Bergumbekken, på vestsiden av Kalvefjorden.

## Regulering av vannet
Etnsenn har fra midten av 1800-tallet og frem til ca. 1970 blitt regulert i forbindelse med tømmerfløting. Den første dammen var av tre, og måtte etter få år bygges om for å hindre neddemming av setervoller på Etnsenn-setra i nordenden av vannet. Demningen har blitt erstattet flere ganger utover 1800-tallet, og den siste, bygd i stein, står fortsatt. Nå ser man ingen spor av reguleringen, med unntak av den restaurerte Etnsenndammen.

På 1980-tallet var det planer om å regulere Etnsenn og Røssjøen i forbindelse med kraftutbygging i Etna. Planene ble ikke gjennomført, og vassdraget vil for alltid være urberørt, da det er vernet i Verneplan IV for vassdrag.

## Referanser




__NOTOC__
Karl Malmström

**Karl Malmström** (født 27. desember 1875, død 6. september 1938) var en svensk stuper som deltok i de olympiske leker 1908 i London.

Malmström vant en olympisk sølvmedalje i stuping under OL 1908 i London. Han kom på andreplass i tårnstupkonkurransen bak sin landsmann Hjalmar Johansson.

## OL-medaljer
* 1908  London -  Sølv i stuping, tårnstup  Sverige

## Eksterne lenker
*
Penger fra oven

***Penger fra oven*** (orig: *Pennies From Heaven*) er en britisk musikalsk dramaserie som gikk på BBC i 1978. Den er basert på et skuespill av Dennis Potter. Dette var den første av flere produksjoner fra Potter (Den syngende detektiv, Leppestift på snippen) som blandet drama med en mørk fantasi, mest av alt manifestert gjennom at flere hovedpersoner kunne avbryte handlingen med å mime til kjente sanger fra 1930-tallet. Den engelske originaltittelen er hentet fra en berømt sang med samme navn skrevet av Johnny Burke og Arthur Johnston. De mest sentrale rollene spilles av  Bob Hoskins og Cheryl Campbell.

Den ble sendt på NRK i 1980.

## Episoder
1: Down Sunny Side Lane
2: Love Is The Sweetest Thing 
3: Easy Come, Easy Go
4: Better Think Twice
5: Painting The Clouds
6: Says My Heart

## Referanser


## Eksterne lenker
*
Lyder Kvantoland

**Lyder Kvantoland** (født 28. juli 1893 på Kvantoland i Sørfold, død 1972) var en norsk fotograf. Han var også aktiv som folkeminnegransker, lokalhistoriker og skribent i avisa Nordlandsposten.
Kvantoland rodde fiske som ungdom, men fikk tuberkulose, og begynte å fotografere i 1924. Fra 1927 arbeidet han som fotograf på heltid. Han tok bilder i hele Salten, men mest i hjemkommunen Sørfold. Mange av bildene hans er av brudepar, konfirmanter osv., men han tok også bilder av bygdene og naturen i distriktet, hverdagsliv og spesielle hendelser.

Lyder Kvantolands bilder, ca. 12 000 negativer, eies i dag av Sørfold Lokalhistorielag og er oppbevart hos Nasjonalbiblioteket i Mo i Rana. Et utvalg av bildene hans er publisert på internett ved Nasjonalbibliotekets fotodatabase Galleri NOR.

## Referanser


## Litteratur
* Halvdan Haug og Asbjørn P. Lind: *Lyder Kvantoland*. Sørfold Lokalhistorielag 1993. (Bok i anledning 100 årsjubileet for hans fødsel.)

## Kilder
* Galleri NOR (Nasjonalbiblioteket): Lyder Kvantoland (1893–1972)
* Nordlandsmuseet: Lyder Kvantoland
* Avisa Nordland: Den glemte fotografen (26. juli 2003)

## Eksterne lenker
* Kulturnett Nordland: Lyder Kvantoland
* Asbjørn P. Lind: Postkort fra Lyder Kvantolands produksjon
* Ariadne: Kvænflaaget (fortelling nedskrevet av Lyder Kvantoland)
Cecilie Pedersen

**Cecilie Pedersen** (født 1990) er en norsk tidligere fotballspiller fra Førde i Sveio. 

Hun gikk fra Sportsklubben Haugar til Avaldsnes før sesongen 2009. I juni 2009 ble hun tatt ut i landslagstroppen til EM, og i den andre kampen, mot Island, ble hun matchvinner med sin scoring rett før pause. Hun scoret Norges tredje mål i kvartfinalen mot Sverige da Norge vant 3-1.  Hennes siste landskamp var i 2013 og hun hadde da 13 mål på 37 kamper.

Den 6. november 2009 vant hun Gullballen, den gjeveste norske fotballprisen.
Så fulgte ett år hos LSK Kvinner der hun scoret fire mål i serieåpningen og vant Toppserien 2012. 

Så vendte hun tilbake til Karmøy og Avaldsnes, der hun var klubbens toppscorer i 2013, 2015, 2016, og 2017. Grunnet skader ga hun seg etter 2019-sesongen.

## Referanser


## Eksterne lenker
* 
* 
*  Cecilie Pedersen på Kanaripedia
VM i friidrett 2009 – 3000 meter hinder menn

Øvelsen **3000 meter hinder menn** ved VM i friidrett 2009 fant sted den 16. og 18. august i Berlin, Tyskland.

Bjørnar Ustad Kristensen representerte Norge i øvelsen og kvalifiserte seg ikke til finalen.

## Rekorder

## Kvalifiseringskrav

## Program

## Resultater
### Forsøksheat
Kvalifisering: De 4 første utøverne i mål i hvert heat ble direktekvalifisert til finalen og ellers utøverne med de 3 raskeste tiden kvalifiserte seg også til finalen.

} || 1 ||align=left| Kyle Alcorn ||align=left|  || - || align=left rowspan=2|Fullførte ikke  
|- 
|   || 3 ||align=left| Mahiedine Mekhissi-Benabbad ||align=left|  || -  
|- bgcolor=#F78181
| Diskvalifisert  || 3 ||align=left| Jamel Chatbi ||align=left|  || 8.20,26 ||align=left|Direktekvalifisert til finalen
|}

Diskvalifisert (Chatbi ble diskvalifisert på grunn av han hadde overtrådt doping reglene)

### Finale
} ||align=left| Jamel Chatbi ||align=left|  ||  || align=left|Startet ikke 
|}

## Fotnoter

## Eksterne lenker
* 3000 meter hinder resultater. IAAF. Besøkt 16. august 2009.
John Trevaskis

**John Trevaskis** var en britisk rugbyspiller som deltok i de olympiske leker 1908 i London.
  
Trevaskis vant en olympisk sølvmedalje i rugby union under OL 1908 i London. Han var med på det britiske laget som kom på andreplass i rugbyturneringen. Det var kun to lag som deltok og det ble kun spilt en kamp. Storbritannia tapte kampen med 3-32 mot Australasia.
 
## OL-medaljer
* 1908  London -  Sølv i rugby union (Storbritannia)

## Referanser


## Eksterne lenker
*
Remission (Mastodon-album)

***Remission*** er det første studioalbumet med det amerikanske heavy metal-bandet Mastodon. 

Det ble utgitt av plateselskapet Relapse Records 28. mai 2002, og på nytt 21. oktober 2003. Albumet er et konseptalbum.

## Sporliste
All musikk og tekster av Mastodon.
# «Crusher Destroyer» – 2:00
# «March of the Fire Ants» – 4:25
# «Where Strides the Behemoth» – 2:55
# «Workhorse» – 3:45
# «Ol'e Nessie» – 6:05
# «Burning Man» – 2:47
# «Trainwreck» – 7:03
# «Trampled Under Hoof» – 3:00
# «Trilobite» – 6:29
# «Mother Puncher» – 3:49
# «Elephant Man» – 8:01

Bonusspor på Deluxe-utgaven:
# «Emerald» (Thin Lizzy-coverlåt, skrevet av Gorham, Downey, Robertson, Lynott) – 3:49

### Deluxe Edition DVD
# «Ol'e Nessie» (live) 							
# «March of the Fire Ants» (live) 	 							
# «Hail to Fire» (live) 	 							
# «Where Strides the Behemoth» (live)

## Musikere
*Troy Sanders − bassgitar, vokal
*Brent Hinds − hovedgitar, kor
*Bill Kelliher − rytmegitar, kor
*Brann Dailor − trommer
Express

**Express** kan ha flere betydninger:

* Albin Express, en kjølbåt konstruert i Sverige.
* Idrettslaget Express
* Express.js, en webserver
Trauma

**Trauma** er

* Idrettsforeningen Trauma, et norsk idrettslag
* flere spillefilmer:
**''Trauma'' (1962 film)
**''Trauma'' (1993 film)
**''Trauma'' (2004 film)
* et annet ord for Traume
Aurora (film)

***Aurora*** er en norsk romantisk komedie av Raymond Nordahl. Filmen har premiere i Norge i løpet av 2010.

## Handling
Filmen Aurora handler om fire venner som jobber ved en døgnåpen kino i Tromsø. Hele handlingen utspiller seg på ei natt da de fire er på jobb. Guttene har lagt planer for natten på forhånd, men for å gjennomføre disse må de først håndtere de uventede kundene som plutselig dukker opp.

## Skuespillere
* Daniel Iversen
* Cyril Frantzen
* Christina Morador
* Nathalie Olsen
* Kim Bodnia
* Emil Rodrigo Jørgensen
* Anne Lena Hansen

## Eksterne lenker
* Filmens blogg
Anette Marie Augdahl

**Anette Marie Augdahl** (tidligere **Fossum)** (født 1981) er en norsk sanger. 

Siden 2002 har hun vært fast vokalist i gruppa Clink. I 2006 ga Clink ut platen *Paper Birds* med Augdahl som hovedvokalist.

I 2009 var hun med i juleshowet *Fredrikstadguttane ser stjerner*. Vinteren 2010 var hun med i TV 2-programmet Det store korslaget. Hun sang i koret til Åge Sten Nilsen, det samme koret som vant konkurransen.

I januar 2010 fikk Augdahl Frederikprisen for sin opptreden i *Fredrikstadguttane ser stjerner*, korene hun leder i Fredrikstad og for sin deltagelse i Det store korslaget.

18. mai 2011 hadde hun lanseringskonsert for sitt debutalbum *LIFE*, som har Roger Amundsen som produsent. All musikk og tekster på albumet er skrevet av Augdahl og Amundsen.

Under innspillingen av The Voice i 2015 ble hun valgt av Yosef Wolde-Mariam, kjent som «Madcon-Yosef», til å være med i hans gruppe og jobbe med ham som mentor.

I historiens første Winter Classic på norsk is i 2017, hadde Augdahl en stor rolle som vokalist. I åpningsshowet, som også var en del av Fredrikstads 450-års jubileum, fremførte hun blant annet låten «Skyfall».

## Referanser
Orange County Choppers

**Orange County Choppers (OCC)** er en produsent av spesialbyggede motorsykler (choppere) som holder til i Orange County New York.

OCC ble startet av Paul Teutul sr. og Paul Teutul jr. i 1999. Selskapet har egen TV-serie, «American Chopper», som er en dokumentar sendt på Discovery Channel. I serien bygger OCC temasykler på bestilling. Serien har en stor del av æren for at selskapet har hatt en positiv utvikling. Serien startet i 2002, og ble flyttet til Discovery sin søsterkanal TLC i 2007.

OCC flyttet hovedkvarteret sitt til Newburgh 24. april 2008.

## Bilder

File:American Chopper 75873.jpg|«Patriot Bike»
File:FireBike.png|«Fire Bike»
File:Dixie Chopper-OCC.png|«Dixie Chopper»
File:Mikeys Blues Bike.jpg|«Blues Bike»
|Paul Teutul, Sr.
|Paul Teutul, Jr.
File:Mikey Teutul.jpg|Mikey Teutul
File:American Chopper and Lula.jpg|OCC med Brasils presidenten Lula


## Se også
*West Coast Choppers

## Eksterne lenker
*
Statsbankerotten (1813)

**Statsbankerotten** er den vanlige og folkelige betegnelse på pengereformen som ble innført i Danmark-Norge den 5. januar 1813.

Danmarks enorme utgifter i forbindelse med Napoleonskrigene medførte at staten fra 1807 lot trykke opp store mengder pengesedler, noe som førte til en inflasjon man ikke klarte å kontrollere. Myntenheten rigsdaler ble utstedt av den statseide kurantbanken. I 1813 var situasjonen blitt så uholdbar at nye grep måtte tas for å gjenopprette tilliten til pengene.

Pengereformen besto i at staten opprettet en ny bank, Rigsbanken (fra 1818 Nationalbanken). Rigsbanken utstedte en ny valuta, rigsbankdaleren, som over en årrekke skulle erstatte kurantdaleren.

Ved reformen etter statsbankerotten i 1813 ble pengesedler lydende på *rigsdaler kurant* byttet om til *rigsbankdaler* i forholdet 6:1. Rigsbankdaleren ble som sølvmynt definert etter myntfoten 1 kølnersk mark fint sølv = 18½ rbd. I de første årene etter statsbankerotten kunne ikke sedlene innløses til pari. Rigsbanksedlene var i kongeriket Danmark tvungent betalingsmiddel som *rigsbankpenge navneværdi* og som *rigsbankpenge sølvværdi* etter den noterte kurs fastsatt av Rigsbanken. 1. august 1813 ble bankkursen notert til 375 slik at 200 rbd. sølvverdi tilsvarte 375 rbd. navneverdi. Først fra 1845 var Nationalbankens sedler innløselige med sølvmynt til pari kurs.

## Eksterne lenker
* Nationalbanken i Danmark om pengereformen i 1813 (dansk)
* Nettstedet Danmarkshistorien om statsbankerotten (dansk)
VM i friidrett 2009 – 800 meter menn

Øvelsen **[[800 meter|800 meter herrer]]** ved **[[VM i friidrett 2009]]** ble avholdt på Olympiastadion i Berlin den 20, 21 og 23. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
### Forsøksheat
Kvalifisering: De 3 første utøverne i mål i hvert heat ble direktekvalifisert og de 3 utøverne ellers med de beste tidene kvalifiserte seg til semifinalene.
}  || 1 ||align=left| Manuel Olmedo ||align=left|  || - ||align=left|Fullførte ikke
|- 
|   || 4 ||align=left| Ali Al-Deraan ||align=left|  || -  ||align=left rowspan=2|Startet ikke  
|- 
|   || 6 ||align=left| Nadjim Manseur ||align=left|  || -  
|}

### Semifinaler
Kvalifisering: De 2 første utøverne som kom over mål i hvert heat ble direktekvalifisert til finalen og utøverne med de 2 beste sluttidene ellers kvalifiserte seg også til finalen.

**X**) I den første semifinalen, falt Marcin Lewandowski over Bram Som som hadde snublet over Abubaker Kaki, som igjen hadde falt av seg selv. Etter en protest fikk både Lewandowski og Som lov til å delta i finalen

### Finale

## Eksterne lenker
800 meter resultater IAAF Besøkt 28. august 2009.
Prinsesse Elisabeth forskningsstasjon

**Princess Elisabeth** er en belgisk forskningsstasjon i Antarktis. Den ble etablert i forbindelse med det internasjonale polaråret 2007–2008 i Dronning Maud Land og innviet 15. februar 2009. Stasjonen er bygget på steingrunn ved nunataken Utsteinen på 1300 meters høyde, om lag 180 kilometer fra kysten. Stasjonens kraftforsyning er basert på solenergi og vindkraft, og Princess Elisabeth er den første antarktiske forskningsstasjonen som utelukkende baserer seg på fornybar energi. Stasjonen er bare bemannet i sommerhalvåret, typisk fra begynnelsen av november til utgangen av februar.

## Etablering og finansiering
Etter nesten førti år uten direkte belgisk tilstedeværelse i Antarktis, ble det etter initiativ fra International Polar Foundation besluttet å etablere en belgisk forskningsstasjon i Antarktis i forbindelse med 50-årsjubileet for åpningen av den første belgiske antarktisstasjonen, Base Antarctique Roi Baudouin.

Kostnaden for byggingen av stasjonen beløp seg til 6,4 millioner euro, hvorav to millioner euro ble dekket av den belgiske stat og de resterende 4,4 millionor euro av private sponsorer og donasjoner.
 
## Stasjonen
 
Stasjonsbygningen har en aerodynamisk form for å motså lokale vindhastigeter opp mot 300 km/t. Ytterveggene er isolert med et 40 cm lag av polystyrenskum. Gulvarealet er på 400 kvadratmeter, mens de tekniske installasjonene dekker 2000 kvadratmeter.

Solcellepanel på veggene og taket av stasjonen samt åtte vindturbiner sørger for strømforsyningen, i tillegg er det installert varmegjennvinningsanlegg. En dieseldrevet generator er tilgjengelig for nødsfall. Tre fjerdedeler av avløpsvannet blir resirkulert. 

Stasjonen er bygget med en forventet levetid på 25 år, dobbelt så lenge som de fleste andre slike anlegg. Den er oppkalt etter prinsesse Elisabeth av Belgia, født 26. oktober 2001 som datter av den belgiske tronfølgeren Philippe, hertug av Brabant, og hans kone Mathilde d'Udekem d'Acoz.

## Forskning
Stasjonen har en kapasitet på inntil 20 personer. Det gjennomføres eller er planlagt forskningsaktiviteter innen blant annet meteorologi, glasiologi, magnetisme, mikrobiologi og klimaendringer. De geografiske områdene som vil være gjenstand for forskning omfatter Sør-Rondane, Polarplatået samt isbreer og den nærmeste kysten.

Forskningsprogrammene ledes av Belgian Science Policy.

## Referanser


## Eksterne lenker
* Zero Emissions Antarctic Station Presentasjon, Allianz Knowledge
Westward Ho the Wagons

**«Westward Ho the Wagons»** er en amerikansk filmsang med melodi og tekst av George Bruns og Tom Blackburn, som ble fremført i Disney-filmen med samme navn i 1956. Fess Parker spilte hovedrollen.

George Bruns utgav den på LP-platen *Westward Ho the Wagons* (Disneyland Records WPL 4008) i 1956.

## Norsk versjon

Arne Bendiksen har skrevet en norsk tekst. Den norske tittelen er «Vestens karavane». Arne Bendiksen og hans orkester spilte den inn på singlen Triola TN45-115.

## Referanser
Wringle Wrangle

**«Wringle Wrangle»** er en amerikansk filmsang med melodi og tekst av Stan Jones, som ble fremført av Fess Parker i Disney-filmen *[[Westward Ho the Wagons! (film)|Westward Ho the Wagons]]* (1956).

Parker utgav den også på singlen Disneyland F-43.

Bill Hayes with Don Costa, His Orchestra & Chorus spilte inn «Wringle Wrangle» på singlen ABC Paramount 45-9785 i 1957.

Britiske Michael Holliday with Norrie Paramor and His Orchestra and Chorus har spilt inn sangen. Den ble utgitt på singlen Columbia DB&nbsp;3978 i mai 1957.

## Norske versjoner
Arne Bendiksen og Erik Diesen har skrevet norske tekster. I Bendiksens versjon bærer den tittelen «Ringel-rangel». Diesens versjon heter «Ringel-Rangel».

### Innspillinger

## Referanser
Vanuatisk vatu

**Vatu** (ISO 4217: *VUV*, også *Vt*) er valutaen til Vanuatu. Vatu har ingen mindre inndelinger.

Vatu ble introdusert etter uavhengigheten i 1982, som erstatning for Ny-Hebridenes franc til pari kurs. Innføringen av vatu betød også slutten på den offisielle bruken av australsk dollar i Vanuatu. Fra 2011 har 5 vatu vært den minste myntene i sirkulasjon.

## Referanser


## Eksterne lenker
* Vanuatus sentralbank
Geotermisk energi på Island

**Geotermisk energi på Island** står for om lag av 5,8 % av verdens produksjon av elektrisk energi fra geotermiske kilder. På grunn av den store vulkanske aktiviteten på Island utnyttes geotermisk energi i stor grad til elektrisitetsproduksjon og fjernvarme. Seks geotermiske kraftverk sto i 2006 for 26,5% av landets produksjon av elektrisitet, resten kom fra vannkraft (73,4%) og fossilt brensel (0,1%). I tillegg dekkes 45 % av oppvarmingsbehovet i landets bygninger av geotermisk varme. I 2012 var total installert effekt 665,0 MW elektrisk kraft og Island er det land i verden med størst andel av sin elektrisitetsproduksjon fra geotermisk energi.

Forbruk av primær geotermisk energi i 2004 var 79,7 Petajoule (PJ), eller 53,4 % av landets totale forbruk av primærenergi. Tilsvarende andel for vannkraft var 17,2 %, petroleum 26,3 % og kull 3 %. Av den geotermiske energien som ble utnyttet i 2006, gikk 54 % til romoppvarming og 28 % til elektrisitetsproduksjon. Resten ble benyttet til fiskeoppdrett, snøsmelting, svømmebasseng, drivhus og industri.

## Liste over geotermiske kraftverk på Island

## Referanser


## Eksterne lenker
* Orkustofnun
Nasjonale laksevassdrag og laksefjorder

**Nasjonale laksevassdrag og nasjonale laksefjorder** omfatter et visst antall av Norges viktigste lakseførende vassdrag med tilhørende vandringsområder i fjord og på kyst.

Formålet med nasjonale laksevassdrag og laksefjorder er å gi et utvalg av de viktigste laksebestandene i Norge en særlig beskyttelse mot skadelige inngrep og aktiviteter i vassdragene og mot oppdrettsvirksomhet, forurensing og munningsinngrep i de nærliggende fjord- og kystområdene. Etablering av nasjonale laksevassdrag og laksefjorder ble først foreslått av Villaksutvalget ledet av Georg Fredrik Rieber-Mohn ved framlegging av NOU 1999:9. Forslaget ble raskt omstridt og underlagt nye utredninger og høringer. Regjeringen sluttet seg likevel til prinsippet, dog i et mindre omfang enn i det opprinnelige forslaget. 

I Stortingsproposisjon nr. 79 (2001–2002), om opprettelse av nasjonale laksevassdrag og laksefjorder, fremmet regjeringen forslag om etablering av 37 nasjonale laksevassdrag og 21 nasjonale laksefjorder. Dette forslaget ble vedtatt i Stortinget 25. februar 2002. Det ble samtidig lagt til grunn at ordningen skulle suppleres og totalt omfatte rundt 50 vassdrag og tilhørende fjorder. Stortingsproposisjon nr. 32 (2006–2007), om vern av villaksen og ferdigstilling av nasjonale laksevassdrag og laksefjorder, fremmet forslag om 15 nye nasjonale laksevassdrag og 8 nye laksefjorder, det vil si totalt 52 nasjonale laksevassdrag og 29 nasjonale laksefjorder. Dette forslaget ble vedtatt i Stortinget 15. mai 2007. Stortinget har forutsatt at effektene av tiltaket skal evalueres senest etter ti år.

## Se også
* Nasjonalt villakssenter

## Eksterne lenker
# NOU 1999:9
# St.prp.nr.32 
# St.prp.nr.79
Taxi (1969)

:

***Taxi*** var en norsk krimserie på fem episoder som gikk på NRK Fjernsynet i 1969. Seriens manus ble skrevet av André Bjerke (under pseudonymet Bernhard Borge) og Harald Tusberg, og regien var ved Morten Kolstad og Harald Tusberg. Hovedrollen som hobbydetektiven Oscar ble spilt av Henki Kolstad. Alle episodene var avsluttende.

*Taxi* regnes som den første norskproduserte kriminalserie og var blant de mest omfattende produksjoner i NRK-TV på 1960-tallet. Den ble sendt annenhver lørdag høsten 1969.

Det ble også utgitt kriminalnoveller med onkel Oscar, skrevet av Bjerke og Tusberg: *Onkel Oscar starter opp* (1970) og *Onkel Oscar kjører videre* (1970).

## Handling
Handlingen spinner rundt Oscar, som i kraft av sitt yrke som drosjesjåfør kommer i kontakt med alle sider av Oslos pulserende liv. Oscars niese Vibeke (Wenche Medbøe) steller huset for ham, og hjelpesjåføren (Per Theodor Haugen) bor i samme hus. Kriminalbetjent Klementsen, som er en gammel barndomsvenn av Oscar, har også en sentral rolle.

## Episoder
* 1. «Det lukkede rom»: (18. oktober) (med Henny Moan, Bonne Gauguin, Aud Schønemann, Carsten Byhring, Sverre Hansen, Georg Richter, Thorleif Reiss)
* 2. «En pose reker»: (01. november)
* 3. «Knappestøperen»: (15. november)
* 4. «Nattsvermere»: (29. november)
* 5. «Et godt papir»: (13. desember)

## Om serien
Serien ble godt mottatt av *[[Aftenposten]]s* TV-anmelder.

Den ble innspilt vinteren og våren 1969.

## Rollebesetning
Gjennomgangsfigurer
* Henki Kolstad ... Oscar
* Wenche Medbøe ... Vibeke
* Per Theodor Haugen ... Hjelpesjåføren
* Jack Fjeldstad ... Kriminalbetjent Klementsen
* Jon Eikemo ... Assistent Pålsrud

## Referanser


## Eksterne lenker
*
Kroktjønn

**Kroktjønn** (Kroktjern) er et lite vann på Store Ble i Rollag kommune, Buskerud. Vannet ligger langt nord på Blefjell, og kommer man sørfra, er det er siste avkjørsel fra Numedal som benyttes (Storebleveien). Veien har bom og det må betales med kredittkort. Ved bommen kan det også kjøpes fiskekort for Kroktjønn, som har en bestand av ørret.

Det går to stier fra parkeringsplassen ved Butjønnseter til Kroktjønn. Vannet ligger 888 m over havet, med en stigning på 80 m fra parkeringsplassen. Kroktjønnbekken renner inn i vannet fra nordvest, mens Hukabekken renner ut av vannet – mot sørøst.

## Referanser




## Eksterne lenker
* 


Fil:Kroktj.JPG|Høst ved Kroktjønn
Fil:KroktjAakl.JPG|Kroktjønn - mot Åklinuten
Fil:Kroktjonn2.JPG|Kroktjønn i oktober - Hukabekken i forkant
UFC 101

**UFC 101: Declaration** var et MMA-arrangement i regi av UFC 8. august 2009 i Philadelphia, Pennsylvania. Hovedkampene var BJ Penns kamp mot Kenny Florian der UFC sin lightweight tittel stod på spill, og en kamp mellom middleweight tittelholderen Anderson Silva og tidligere light heavyweight tittelholder Forrest Griffin.

## Resultater

### Innledende kamper
***Weltervekt kamp:  [[Jesse Lennox]] vs.  [[Danillo Villefort]]**
:Lennox beseiret Villefort med TKO (kutt) 3:37 i 3. runde
***Lettvekt kamp:  [[George Sotiropoulos]] vs.  [[George Roop]]**
:Sotiropoulos beseiret Roop med submission (kimura) 1:59 i 2. runde. Dette var den eneste innledende kampen som ble vist på direktesendingen.
***Weltervekt kamp:  [[Matt Riddle (fighter)|Matt Riddle]] vs.  [[Dan Cramer]]**
:Riddle beseiret Cramer med enstemmig avgjørelse (29-27, 30-26, 30-27).
***Middelvekt kamp:  [[Thales Leites]] vs.  [[Alessio Sakara]]**
:Sakara beseiret Leites med splittet avgjørelse (29-28, 27-30, 29-28). 
***Weltervekt kamp:  [[Tamdan McCrory]] vs.  [[John Howard (kampsportutøver)|John Howard]]**
:Howard beseiret McCrory med splittet avgjørelse (29-28, 28-29, 29-28).

### Hovedkamper
***Lettvekt kamp:  [[Josh Neer]] vs.  [[Kurt Pellegrino]]**
:Pellegrino beseiret Neer via enstemmig avgjørelse (30-27, 30-27, 30-27).
***Middelvekt kamp:  [[Kendall Grove]] vs.  [[Ricardo Almeida]]**
:Almeida beseiret Grove via enstemmig avgjørelse (30-27, 30-27, 30-27).
***Weltervekt kamp:  [[Amir Sadollah]] vs.  [[Johny Hendricks]]
:Hendricks beseiret Sadollah med TKO (slag) 0:29  i 1. runde.
***Lettvekt kamp:  Shane Nelson vs.  Aaron Riley**
:Riley beseiret Nelson via enstemmig avgjørelse (30-27, 30-27, 30-27).
***Lett Tungvekt kamp:  Anderson Silva vs.  Forrest Griffin**
:Silva beseiret Griffin med KO (slag) 3:23 i 1. runde.
***UFC Lettvekt mestertittel kamp:  BJ Penn (tittelholder) vs.  Kenny Florian**
:Penn beseiret Florian med submission (rear naked choke) 3:54 i 4. runde og beholdt sin lettvekt tittel.

== Bonuser ==

Det ble utbetalt totalt $ 60 000 i bonuser til utøverne:

***Fight of the Night**:  **Anderson Silva** vs.  **Forrest Griffin**

***Knockout of the Night**:  **Anderson Silva**

***Submission of the Night**:  **BJ Penn'''

## Eksterne lenker
* UFC 101:Declaration
Statskassen

**Statskassen** er et begrep som beskriver en stat som juridisk person i formuerettslig forstand.

Opprinnelig var statskassen en kiste eller tilsvarende hvor statens betalingsmidler ble oppbevart. I tidlige tider var det som oftest ikke forskjell på statskassen og regentens egne midler, noe som en fremdeles kan se i stater med diktatur. I Norge ble midlene skilt mellom kongen og stat etter 1814. Kongen får istedenfor apanasje, som er lønn betalt fra statskassen.

## Se også
* Statsbudsjett (generelt)
* Statsbudsjettet (Norge)

## Kilder
* Henriksen, Petter (red.): *Hele Norges Leksikon*, LibriArte/Hjemmets Bokforlag (1996)
Åklinuten

**Åklinuten** er toppen på Åkli på Blefjell (Store Ble), et fjellmassiv som ligger med den østre delen i Rollag kommune i Buskerud og den vestre delen i Tinn kommune i Telemark. Fylkesgrensa følger fjellryggen. Selve toppen ligger 1246 m over havet.

Det går sti fra parkeringsplassen ved Butjønnseter, via Kroktjønn og opp til Åkli. Dette er en strekning på 4 km i luftlinje, med en stigning fra parkeringsplassen til Åklinuten på ca. 450 m. Turen én vei er på ca. 2-4 timer, alt etter kondisjon, og siste delen er bratt og litt krevende.

Turistforeningens hytte Eriksbu ligger ca. 1 km (luftlinje) sørøst for Åklinuten, men det kan være litt kronglete å ta seg opp til toppen av Åkli fra turisthytta.


Fil:Aaklinuten.JPG|På toppen av Åklinuten
Fil:Blenut.JPG|Utsikt fra Åkli mot Kroktjørnan og Blenuten / Viermyrnuten
Fil:Aakli_utsikt.JPG|Utsikt sørover. Eriksbu ligger bak den første fjellryggen midt på bildet
Fil:Jonsknuten.JPG|Utsikt mot Jonsknuten
Fil:Stjernesildre.JPG|Stjernesildre tett oppunder Åklinuten
Fil:Huperzia_appressa.jpg|Polarlusegress på Åklinuten
Fil:Kartlav.JPG|Kartlav på kvarts på Åklinuten - typisk Blefjell
Fil:Heipiplerke.jpg|Heipiplerke fotografert på Åklinuten


## Eksterne lenker
*
Absolute Music 60

***Absolute Music 60*** er det 60. samlealbumet i den norske Absolute Music-serien og ble utgitt 14. september 2009.

## Sporliste
# Donkeyboy – «Ambitions»
# David Guetta feat. Kelly Rowland – «When Love Takes Over»
# Eric Hutchinson – «Rock & Roll»
# Paperboys – «Lonesome Traveller»
# Lily Allen – «Fuck You»
# Pitbull – «I Know You Want Me (Calle Ocho)»
# Katy Perry – «Waking Up in Vegas»
# Milow – «Ayo Technology»
# Flo Rida feat. Ke$ha – «Right Round» 
# Alexander Rybak – «Funny Little World»
# Eva Simons – «Silly Boy» (Dave Aude Radio Rmx)
# Pauline – «Give Me a Call»
# Röyksopp – «The Girl and the Robot»
# Kid Cudi Vs. Crookers – «Day 'N' Nite»
# Chris Lee – «Monkey»
# D'Sound – «How Could I Forget»
# Cidinho & Doca – «Rap Das Armas»
# Klaas meets Haddaway – «What Is Love 2K9»
# Yohanna – «Is It True?»
# Postgirobygget – «Luftmadrass»

## Kilder
*''Absolute Music 60''  hos Platekompaniet
DS «Kvitsøy» (1878)

**DS «Rogaland»**, senere **«Kvitsøy»**, var i perioden 1878–1957 et lokalruteskip tilhørende Det Stavangerske Dampskibsselskab, Stavanger. Som «Rogaland» ble det benyttet i en rekke av Stavangerskes ruter. I 1929 ble den omdøpt «Kvitsøy» og satt inn i den værharde ruten Stavanger-Kvitsøy-Skudeneshavn hvor det ble noe av en institusjon. Med unntak av en pause under andre verdenskrig gikk «Kvitsøy» sammenhengende i denne ruten frem til den ble avløst i 1957 av nye MS «Skudenes». Da hadde «Kvitsøy» vært i fart for Stavangerske i hele 79 år.

## DS «Rogaland»
* **Mai 1878**: Levert fra Kockums Mek. Werkstads AB, Malmö, Sverige som lokalrutebåt **«Rogaland»** til Det Stavangerske Dampskibsselskab, Stavanger. Først benyttet i en blanding av lokalrutefart i Ryfylke, reserveskip i DSDs postrute Kristiansand-Fredrikshavn og diverse ekstraturer. «Rogaland» var utstyrt med en kraftig slepekrok og ble derfor mye benyttet til ulike slepeoppdrag, -typisk av seilskip inn og ut fra Stavanger havn.
* **1894**: Ombygd.  Brt:127,80
* **1901**: Benyttet en periode i kystruten Kristiansand-Egersund.
* **8. desember 1912**: Sank etter kollisjon med DS «Birgit» ved Møllerodden på Vibrandsøy på Haugesund havn. Straks hevet og reparert i Haugesund.

## DS «Kvitsøy»
* **1929**: omdøpt **«Kvitsøy»**, da Stavangerskes nye kystruteskip skulle overta navnet «Rogaland». Samtidig ble den noe ombygd og innredningen modernisert.  brt:143,64. Satt inn i lokalruten Stavanger-Kvitsøy (anløp av Ydstebøhavn og Leiasundet)-Skudesneshavn, men avløste tidvis i andre ruter. «Kvitsøy» var en meget god sjøbåt noe som kom vel med i den værharde ruten til Skudeneshavn
* **April 1940**: rekvirert av tyske Kriegsmarine. Brukt som vaktbåt NS 34, senere NS 05.
* **27. juni 1941**: Grunnstøtte på Ormøy ved Stavanger (?). Mindre skader.
* **27. juni 1941**: Tilbakelevert Stavangerske.
* **1945**: Reparert, ombygd og modernisert. Nye kjenningsmål: 97,4’ x 18,7’ x 9,5’ Brt:152,47. Tilbake i ruten Stavanger-Kvitsøy-Skudeneshavn.
* **April 1957**: Avløst i Kvitsøy-ruten av nybygde MS «Skudenes». «Kvitsøy» ble opplagt i Stavanger.
* **August 1957**: Omdøpt **«Haukelid»**, da Stavangerskes nye godsruteskip skulle overta navnet «Kvitsøy». Ble liggende opplagt.
* **September 1957**: solgt til Br. Anda, Hundvåg, Stavanger for opphugging. Maskinen ble demontert og kjøpt tilbake av Kockums Mek. Werkstad som i sin tid bygde den. Den ble senere gitt til Malmö Museum, der den i dag står utstilt.

## Se også
* Det Stavangerske Dampskibsselskab

## Kilder
* Artikkel om DSD av Alf Johan Kristiansen i Skipet 2.90 og 1.91.
* Axel van Eesbeeck
Jesper Dahl

**Jesper Dahl** (født 13. juni 1973 i Nørrebro), kjent under artistnavnet **Jokeren**, er en dansk rapper, låtskriver og musikkprodusent. Som så mange andre rappere, har han gjennom karrièren sin brukt flere alias, inkludert **Joker Jay**, **Den Dræbende Joke** og **Gigolo Jesus**. I 2006 spilte han rollen som en gal narkotikaselger i Hella Joofs film *[[Fidibus]]*. Dahl er en av tre dommere i TV-programmet *Talent 09*, den danske versjonen av *[[Britain's Got Talent]]*.

## Diskografi
* 2003 – *[[Alpha Han]]*
* 2005 – *[[Gigolo Jesus]]*
* 2009 – *[[Den Tørstige Digter]]*

## Referanser


## Eksterne lenker
* 
* 
*
MF «Stavanger» (2003)

:*«Stavanger» er brukt som skipsnavn på flere skip. Andre skip med navn [[«Stavanger»]].*

**MF «Stavanger»** er en bilferge bygget i 2003 av Fjellstrand verft i Omastrand for Stavangerske, i dag Norled. Fergen har en kapasitet på 112 personbilenheter (PBE) og 399 passasjerer. Den gikk i trafikk i Tausambandet på strekningen Stavanger–Tau frem til 2. januar 2010.

Fergen er den andre bilfergen i Norge som er bygget hovedsakelig i aluminium og etter katamaranprinsippet, dvs. at den har to uavhengige skrog som bildekket og overbygget er plassert på. Den har fire uavhengige propeller som gir den svært gode manøvereringsegenskaper. Fergen har en marsjfart på 22 knop – noe som er langt mer enn konvensjonelle stålferger.

Da fergen ble kontrahert var det forutsatt at den skulle kunne tilbakelegge strekningen mellom Tau og Stavanger på under 30 minutter slik at den alene kunne utføre ruten med en times intervall, men det viste seg at dette ikke lot seg gjøre i praksis. Fergen ble likevel meget populær blant de reisende – både på grunn av farten og den flotte utsiktssalongen. Da fergesambandet ble satt ut på anbud og vunnet av Tide som skulle bruke tre eldre ferger, kom det sterke protester og krav om at MF «Stavanger» fortsatt skulle brukes, men disse kravene førte ikke frem.

I perioden 12. juli – 1. november 2010 var fergen utleid til Bastø Fosen for å trafikkere Moss-Horten som fjerde ferje på grunn av stor økning i trafikken. Den første avtalen var leie frem til 20. august, deretter ble avtalen forlenget to ganger. MS «Stavanger» måtte endre litt på rampene for å passe til sambandet over Oslofjorden. Da fergen kom tilbake til Stavanger etter endt charter, ventet 5 uker i Tausambandet som reserveferge.

Også fra 30. juni 2011 ble fergen leid ut til Bastø Fosen. Etter at M/F Bastø II hadde et uhell, samtidig som Oslofjordtunnelen ble stengt og det var store veiarbeider i Oslo, ble det for mye trafikk. M/F Stavanger ble da satt i rute. Da M/F Bastø II kom tilbake i rute, ble det besluttet å forlenge leieavtalen frem til 7. august 2011 slik at det ble 5 ferger i sambandet Horten-Moss i denne perioden. Ettersom Oslofjordtunnelen var stengt for vogntog over 7,5 tonn økte trafikken i fergesambandet. Statens vegvesen i samarbeid med Bastø Fosen besluttet derfor å leie fergen frem til 31. desember 2011 og senere til 1. oktober 2012.

Senere kom den tilbake i Tau-sambandet, dels som reserverferge, og gikk i dette sambandet frem til Norled fikk levert to nye gassferger - MF «Ryfylke» (2013) og MF «Hardanger» - i desember 2013 og januar 2014. Fra 2015 og frem til september 2026 går hun i Ferjesambandet Lavik–Oppedal.

## Kilder
* Stavanger  på Fjordfähren in Norwegen 

## Eksterne lenker
* 
*
Oren Ethelbirt Long

**Oren Ethelbirt Long** (født 4. mars 1889 i Altoona i Kansas, død 6. mai 1965 i Honolulu) var en amerikansk politiker som representerte Det demokratiske parti. Han var Hawaiis tiende territorielle guvernør fra 1951 til 1953. Da Hawaii fikk status som delstat i 1959 ble han valgt til det ene av Hawaiis to senatorseter. Han tok ikke gjenvalg i 1963.

Han døde av hjerteinfarkt i 1965

## Referanser


## Eksterne lenker
*
Liste over senatorer fra Hawaii

Dette er en **liste over senatorer fra [[Hawaii]]**. Hawaii fikk status som delstat 21. august 1959.

## Klasse 1-senatorer
Klasse 1-senatorene hører til syklusen som stiller til valg i 2006, 2012 og 2018.

## Klasse 3-senatorer
Klasse 3-senatorene hører til syklusen som stiller til valg i 2004, 2010 og 2016.
Skjematerapi

**Skjematerapi** er en terapiform utviklet av den amerikanske psykologen Jeffrey E. Young. 

Terapien er en integrativ terapiform som kombinerer kognitive terapimetoder med gestalterapiteknikker og visualiseringsøvelser. Skjematerapeuten hjelper pasienten med å finne problemområder som oppleves som fastlåste, for deretter å utforske hvordan disse har utviklet seg fra barndommen. Et viktig poeng er å se hvordan mestringsstrategier som har vært hensiktsmessig tidligere i livet kan forsterke problemområdene i voksen alder. Problemområdene kalles skjema eller livsregler, og et viktig mål i terapien er å igjenkjenne skjemaene, og senere endre disse.

Man jobber også med å bevisstgjøre pasienten hvilke modus pasienten er i i terapitimen. Modus er en emosjonell og atferdsmessig tilstand som er mer eller mindre ubevisst og er en konsekvens av skjemaene. Det er et mål at pasienten lærer seg å gå inn i en «sunn voksen-modus», dvs. en tilstand der pasienten kan ha sunn egenomsorg og konstruktiv metakognisjon.

Skjematerapi har meget gode terapeutiske resultater for personer med personlighetsforstyrrelser og anbefales av nestoren i kognitiv terapi, Aaron T. Beck. Terapiformen har stor anvendelse og anbefales dersom pasienten ønsker og trenger et terapeutisk tilbud som går ut over klassisk kognitiv korttidsterapi. 

## Litteratur
* Young & Klosko: *Gjenvinn livet ditt – hvordan bryte ut av negative mønstre og ha det bra med deg selv igjen*, Ananke Norge, 2002 ISBN 8299658004
* Young, Klosko & Weishaar: *Schema Therapy – a practitioners guide*, 2003 ISBN 1572308389
* Tore C. Stiles (red.):* Lidelsesspesifikk kognitiv terapi*, Tapir Akademisk Forlag 2007 ISBN 9788251921459

## Eksterne lenker
* Gunilla Klensmeden Fosse: Innføringskurs i skjematerapi, NTNU, Det medisinske fakultet (PDF-fil)
* SchemaTherapy.com
Endediastolisk volum

**Endediastolisk volum**, EDV, er den blodmengden som finnes i ventriklene (hjertekamrene) på slutten av diastolen (fylningsfasen av hjertekamrene). Diastolen er den ene hoveddelen av hjertets syklus, og den innebærer fyllingen av ventriklene når ventrikkelmuskulaturen er avslappet.

Økt EDV (bedre fylling av hjertet) fører automatisk til økt slagvolum (SV), uavhengig av ytre faktorer. Dette kalles for Starlings hjertelov. Denne loven bygger på det faktum at hjertemuskelfibrene har en optimal lengde når det gjelder å utøve kontraksjonskraft. Når fyllingen av hjertet øker, vil volumet i ventriklene på slutten av diastolen øke, og dermed vil muskelcellene strekkes nærmere sin optimale lengde. Dette øker kontraksjonskraften.

EDV påvirkes av ulike faktorer. EDV avhenger av den venøse tilbakestrømningen (totale mengden blod som hver av forkamrene mottar fra venene hvert minutt) og fyllingstiden. Den venøse tilbakestrømningen avhenger av:
*Bruken av muskel-vene-pumpa
*Bruken av respirasjonspumpa
*Blodvolumet
*Aktiviteten i det sympatiske nervesystemet

Hjertets slagvolum er differansen mellom hjertets fyllingsgrad (EDV) og hjertets evne til å pumpe ut blod (ESV, tømmingsgrad). Målinger har vist at selv om den venøse tilbakestrømningen øker ved anstrengelse, så er ingen vesentlig forskjell i EDV vist. Dette kommer av at fyllingstiden, lengden av diastolen, er for kort til å få optimal EDV. Dermed skyldes økt slagvolum redusert endesystolisk volum. Med andre ord: hjertet tømmer seg bedre. Forutsatt konstant hjertefrekvens, vil også minuttvolumet øke i takt med slagvolumet.
Vanlig verdi for EDV ved hvile er 130 ml.
Angelique

**Angelique** er et fransk kvinnenavn som skrives Angelique eller Angélique.

## Etymologi
Navnet har sin opprinnelse i det latinske Angelica, og betyr «engleaktig» eller «som en engel».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Angélique Kidjo (f. 1960), vestafrikansk sangerinne og komponist
* Angelique Kerber (f. 1988), tysk tennisspiller
* Sol Angelique Løvlie Hansen
* Marie-Joseph Angélique
* Kari Jaquesson

## Annen bruk av navnet
Angelique er også navnet på en fransk romanserie skrevet av ekteparet Anne og Serge Golòn, under pseudonymet Sergèanne Golòn.

## Referanser


## Eksterne lenker
Thomas Bye

**Thomas Bye** (født 1982) er en norsk skuespiller og teatersjef. Han var teatersjef ved Teater Ibsen fra 2015 til 2021. Fra 2023 er han ansatt som teatersjef ved Det Vestnorske Teateret i Bergen. 

Bye ble uteksaminert fra skuespillerlinjen ved Statens Teaterhøgskole i 2004. Han har blant annet arbeidet ved Teater Ibsen, Malmö Stadsteater og Det norske teatret. 

Mest kjent er han kanskje for sitt engasjement i Torgersen-saken. Han var blant annet pådriver for å få satt opp Jens Bjørneboes *Tilfellet Torgersen* ved Teater Ibsen. Forestillingen ble nominert til Heddaprisen. Bye har i tillegg laget monologforestillingen 0+0=4, som omhandler en rekke norske justismord. 

## Referanser


## Eksterne lenker
*